กฎกระทรวงกฎกระทรวงกำหนดแบบ หลักเกณฑ์และวิธีการในการขอรับใบอนุญาตและการออกใบอนุญาตสำหรับคนต่างด้าวที่ได้รับอนุญาตให้เข้ามาในราชอาณาจักรตามกฎหมายว่าด้วยคนเข้าเมืองภายใต้ข้อตกลงว่าด้วยการจ้างแรงงานระหว่างรัฐบาลแห่งราชอาณาจักรไทยกับรัฐบาลแห่งชาติอื่นพ.ศ. ๒๕๔๙ อาศัยอำนาจตามความในมาตรา๑๖ (๑) (๒) (๓) และ (๔) และมาตรา ๔๗ แห่งพระราชบัญญัติการทำงานของคนต่างด้าว พ.ศ.๒๕๒๑ รัฐมนตรีว่าการกระทรวงแรงงานออกกฎกระทรวงไว้ดังต่อไปนี้ข้อ๑[๑] กฎกระทรวงนี้ให้ใช้บังคับตั้งแต่วันที่ ๑๗เมษายน พ.ศ. ๒๕๔๙ เป็นต้นไปข้อ๒ คนต่างด้าวที่ได้รับอนุญาตให้เข้ามาในราชอาณาจักรตามกฎหมายว่าด้วยคนเข้าเมืองภายใต้ข้อตกลงว่าด้วยการจ้างแรงงานระหว่างรัฐบาลแห่งราชอาณาจักรไทยกับรัฐบาลแห่งชาติอื่นซึ่งประสงค์จะขอรับใบอนุญาตตามมาตรา ๗ ให้ยื่นคำขอตามแบบ ตท. ๑๕ ท้ายกฎกระทรวงนี้พร้อมเอกสารหลักฐาน ดังต่อไปนี้(๑) หนังสือเดินทางหรือเอกสารที่ใช้แทนหนังสือเดินทางพร้อมสำเนา(๒) ใบรับรองของผู้ประกอบวิชาชีพเวชกรรมจากสถานพยาบาลซึ่งรับรองว่าผู้ขอไม่มีโรค ตามที่รัฐมนตรีประกาศกำหนดตามมาตรา ๑๑ (๒)(๓) เอกสารหลักฐานของส่วนราชการที่เกี่ยวข้องแสดงว่านายจ้างได้รับการจัดสรรจำนวนคนต่างด้าวเข้าทำงานพร้อมสำเนา(๔) แผนที่แสดงที่ตั้งของสถานที่ทำงาน(๕) รูปถ่ายครึ่งตัว หน้าตรง ไม่สวมหมวก ขนาด ๒.๕ x ๓เซนติเมตร ซึ่งถ่ายมาแล้ว ไม่เกินหกเดือน จำนวนสองรูปข้อ๓นายจ้างซึ่งยื่นคำขอรับใบอนุญาตแทนคนต่างด้าวตามมาตรา ๘ ให้ยื่นคำขอตามแบบตท. ๑๕ ท้ายกฎกระทรวงนี้ พร้อมเอกสารหลักฐานตามข้อ ๒ (๓) และ (๔)คนต่างด้าวซึ่งได้รับอนุญาตทำงานตามวรรคหนึ่งต้องมารับใบอนุญาตด้วยตนเอง พร้อมแสดงเอกสารหลักฐานตามข้อ ๒ (๑) (๒) และ (๕)ข้อ๔ผู้รับใบอนุญาตซึ่งประสงค์จะขอต่ออายุใบอนุญาต ให้ยื่นคำขอตามแบบ ตท. ๑๕ท้ายกฎกระทรวงนี้ พร้อมใบอนุญาตและเอกสารหลักฐานตามข้อ ๒ (๑) (๒) (๓) และ (๕)ข้อ๕ผู้รับใบอนุญาตซึ่งประสงค์จะขอรับใบแทนใบอนุญาต ให้ยื่นคำขอตามแบบ ตท. ๑๕ท้ายกฎกระทรวงนี้ พร้อมแนบใบอนุญาตซึ่งชำรุดในสาระสำคัญหรือหลักฐานการรับแจ้งความของเจ้าพนักงานตำรวจในกรณีใบอนุญาตสูญหายและเอกสารหลักฐานตามข้อ ๒ (๑) และ (๕)ข้อ๖ผู้รับใบอนุญาตซึ่งประสงค์จะเปลี่ยนการทำงานโดยขอทำงานอื่นนอกจากงานที่ระบุไว้ในใบอนุญาตหรือเปลี่ยนท้องที่หรือสถานที่ในการทำงานให้แตกต่างไปจากที่กำหนดไว้ในใบอนุญาตให้ยื่นคำขอตามแบบ ตท. ๑๕ ท้ายกฎกระทรวงนี้ พร้อมใบอนุญาตและเอกสารหลักฐานตามข้อ ๒(๑) (๓) (๔) และ (๕)ข้อ๗ การยื่นคำขอตามข้อ ๒ ข้อ ๓ ข้อ ๔ข้อ ๕ และข้อ ๖ ให้ยื่น ณ ท้องที่ที่เป็นสถานที่ทำงาน ดังต่อไปนี้(๑) ในเขตกรุงเทพมหานคร ให้ยื่น ณ กรมการจัดหางานหรือสถานที่ที่อธิบดีกรมการจัดหางานประกาศกำหนด(๒) ในจังหวัดอื่น ให้ยื่น ณ สำนักงานจัดหางานจังหวัดหรือสถานที่ที่ผู้ว่าราชการจังหวัดประกาศกำหนดข้อ๘ ใบอนุญาตให้ใช้แบบ ตท. ๑๖ท้ายกฎกระทรวงนี้ใบแทนใบอนุญาตให้ใช้แบบตท. ๑๖ ท้ายกฎกระทรวงนี้ โดยให้เปลี่ยนคำว่า ใบอนุญาตทำงานเป็น ใบอนุญาตทำงาน (ใบแทน)ให้ไว้ ณ วันที่ ๑๗ตุลาคม พ.ศ. ๒๕๔๙อภัย จันทนจุลกะรัฐมนตรีว่าการกระทรวงแรงงาน[เอกสารแนบท้าย]๑. กรมการจัดหางาน กระทรวงแรงงาน (แบบ ตท.๑๕)๒.แบบใบอนุญาตทำงานสำหรับคนต่างด้าวที่ได้รับอนุญาตให้เข้ามาในราชอาณาจักรตามกฎหมายว่าด้วยคนเข้าเมืองภายใต้ข้อตกลงว่าด้วยการจ้างแรงงานระหว่างรัฐบาลแห่งราชอาณาจักรไทยกับรัฐบาลแห่งชาติอื่น(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๑๖ (๑) (๒) (๓) และ (๔)แห่งพระราชบัญญัติการทำงานของคนต่างด้าว พ.ศ. ๒๕๒๑กำหนดให้รัฐมนตรีมีอำนาจออกกฎกระทรวงกำหนดแบบ หลักเกณฑ์และวิธีการในการขอรับใบอนุญาตและการออกใบอนุญาตการขอต่ออายุใบอนุญาตและการต่ออายุใบอนุญาต การขอรับใบแทนและการออกใบแทนใบอนุญาตการขออนุญาตและการอนุญาตให้เปลี่ยนการทำงานหรือเปลี่ยนท้องที่หรือสถานที่ในการทำงานสำหรับคนต่างด้าวที่ได้รับอนุญาตให้เข้ามาในราชอาณาจักรตามกฎหมายว่าด้วยคนเข้าเมืองประกอบกับประเทศไทยประสบปัญหาขาดแคลนแรงงานในระดับล่างจำนวนมากรัฐบาลแห่งราชอาณาจักรไทยจึงได้ทำความตกลงว่าด้วยการจ้างแรงงานกับรัฐบาลแห่งชาติอื่นเพื่อให้คนต่างด้าวดังกล่าวสามารถทำงานในอาชีพงานรับใช้ในบ้านและงานกรรมกรได้ จึงจำเป็นต้องออกกฎกระทรวงนี้โสรศ/ผู้จัดทำ๔ ธันวาคม ๒๕๔๙ภัทรวีร์/ปรับปรุง๓๐ พฤศจิกายน ๒๕๖๐[๑] ราชกิจจานุเบกษาเล่ม ๑๒๓/ตอนที่ ๑๑๘ ก/หน้า ๑/๒๗ พฤศจิกายน ๒๕๔๙